Il-Ministeru għas-Saħħa qed jitlob lill-professjonisti tas-saħħa u l-infermiera li rtiraw minn xogħolhom fil-passat, biex dawn jerġgħu jibdew jaħdmu fis-settur tas-saħħa pubblika. Dawn iż-żewġ sejħiet ġew ippubblikati fil-Gazzetta tal-Gvern u kienu mmirati lejn il-ħaddiema li diġà kienu rtiraw u l-ħaddiema li kienu qrib li jirtiraw. Huwa maħsub li din l-inizjattiva qed issir mis-Supretendenza għas-Saħħa Pubblika fid-dawl taż-żieda inkwetanti ta' każijiet ta' Covid-19 u n-nuqqas ta' ħaddiema f'dan is-settur. F'sejħa waħda, ġie spjegat li l-ħaddiema se jkunu qed jaħdmu mas-Supretendenza fuq bażi part-time jew full-time. Is-sejħa tispjega wkoll li, primarjament, l-irwol tagħhom se jkun li jinvestigaw il-każijiet ta' Covid-19, jagħmlu l-contact tracing u jagħtu pariri lill-persuni li jkollhom jagħmlu kwarantina. Fis-sejħa għall-infermiera, ġie spjegat li dawn ukoll jistgħu jaħdmu fuq bażi part-time jew full-time u l-irwol tagħhom se jkun li jħarrġu u jissorveljaw l-infermiera li għadhom studenti jew riċentament bdew jaħdmu. Fiż-żewġ sejħiet, parti mid-dettalji tal-kuntratt ġew spjegati. Il-kuntratt se jkun wieħed annwali li ma jistax jiġi estiż aktar minn 42 xahar jew fil-każ li l-applikant jaqbeż is-70 sena. Din mhux l-ewwel sejħa għal għajnuna li għamlet is-Supretendenza għas-Saħħa Pubblika minħabba n-nuqqas ta' ħaddiema fid-dawl iż-żieda inkwetanti ta' każijiet. Il-ġimgħa l-oħra, intalbet l-għajnuna tal-istudenti universitarji tal-mediċina u tax-xjenzi tas-saħħa biex jgħinu fil-contact tracing fost affarijiet oħra. Sejħa oħra għall-għajnuna: Mitluba l-għajnuna tal-istudenti tal-mediċina; "bżonn iktar sapport fil-ġimgħat li ġejjin" Dan kollu juri li s-settur tas-saħħa mhux qed ilaħħaq ma' din iż-żieda. Infatti, persuni li qed iċemplu biex jagħmlu swab test qalu ma' Newsbook.com.mt li ngħataw appuntament għal aktar minn xahar ieħor. Aqra aktar: Jingħataw appuntament għal swab test għal xahar ieħor .td_uid_3_61d2e13f0b066_rand.td-a-rec-img{text-align:left}.td_uid_3_61d2e13f0b066_rand.td-a-rec-img img{margin:0 auto 0 0}